OpenLLM-France/wikimedia huggingface dataset:
# Guillermo Delgado

Guillermo Delgado (Ica, 11 de febrer de 1931 - Cadis, 29 de març de 2014) fou un futbolista peruà de la dècada de 1950.
Fou 36 cops internacional amb la selecció del Perú.
Pel que fa a clubs, defensà els colors de Centro Iqueño, Huracán de Medellin, Alianza Lima, Deportivo Cali, Reial Saragossa i Cadis CF.
També fou entrenador del Cadis CF el 1971.

## Referències

* 1 2 «Alianza Lima: Falleció Guillermo Delgado, ídolo blanquiazul» (en castellà). peru21.pe, 01-04-2014. Arxivat de l'original el 7 d'abril 2014. [Consulta: 9 abril 2014].
* 1 2 «Player profile». [Consulta: 9 abril 2014].
* ↑ «Player profile». BDFutbol. [Consulta: 9 abril 2014].
* ↑ «Manager profile». BDFutbol. [Consulta: 9 abril 2014].
# Ayresome Park

L'Ayresome Park fou un estadi de futbol de la ciutat de Middlesbrough, a Anglaterra.
El Middlesbrough jugava en els seus inicis al Linthorpe Road West cricket ground, però quan entrà a formar part de la Football League va necessitar un nou estadi. Així el 1903 inaugurà l'estadi Ayresome Park. Fou seu de la Copa del Món de Futbol de 1966.
Tenia una capacitat per a 26.667 espectadors. L'any 1995 s'inaugurà el nou Riverside Stadium, essent l'antic Ayresome Park clausurat.

## Referències

* ↑ BBC Wear pictures - 1966 World Cup at Roker Park
* ↑ «Còpia arxivada». Arxivat de l'original el 2 de juliol 2016. [Consulta: 14 febrer 2022].
* ↑ «World Cup 1966». rsssf.com. [Consulta: 1r febrer 2022].
* ↑ «Details for Ayresome Park, Middlesbrough». Arxivat de l'original el 4 setembre 2009. [Consulta: 3 juny 2009].
* ↑ «Middlesbrough FC news, Boro transfer rumours, fixtures and more from the Riverside». GazetteLive. [Consulta: 3 octubre 2010].
# Dux (Regne de Toledo)

En l'administració del regne visigot de Toledo, el dux era el governador de cada província del regne.
De les funcions dels governadors provincials gots (anomenats dux, en plural duces, és a dir dux provinciae o duces provinciarum) es tenen escasses dades. Les províncies van ser anomenades sovint ducatus. Tenien autoritat sobre tota una província i sobre els comtes (comites) de les ciutats. S'ignora si tenien funcions judicials, si bé se sap que en alguns casos, que per la personalitat dels personatges jutjats se sotmetia l'assumpte al rei, aquest podia delegar en el dux o en el comte.
Sembla que la seva principal funció era militar i tenien el comandament d'un exèrcit que constituïa el més gran contingent de tropes de la província (els comtes disposaven també de contingents locals). El nombre de soldats del dux, en temps de pau, s'estima en uns tres-cents (estimació basada en algunes indicacions que semblen assenyalar que l'exèrcit del dux era reduït), mentre que els contingents dels comtes eren probablement d'un centenar.
Encara que els ciutadans romans estaven exclosos d'algunes funcions (per exemple, no podien ser comtes d'una ciutat), se sospita que sí que podien ser dux provincial, coneixent-se el nom romà d'un dux (concretament de Claudi o Claudius, dux de Lusitània, que encara que tenia un nom clarament romà, no existeix l'evidència que no fos un got que hagués adoptat un nom romà, segurament al convertir-se al catolicisme).
El fet que el càrrec pogués ser ostentat per romans (segurament no era així al principi) i que el dux tingués el comandament de tropes, confirmaria que no existia cap temor a l'hostilitat de la població romana. Sembla probable que els romans no poguessin ostentar el càrrec de comte a causa del seu presumpte desconeixement de les lleis i costums godes, que per les seves funcions judicials calia conèixer.
# Leiva (desambiguació)

«Leiva» té aquests significats:
* Leiva, municipi de la Rioja.
* José Miguel Conejo Torres, Leiva, músic madrileny i ex membre del grup Pereza.
* David Leiva, guitarrista de flamenc.
# Elizabeth McBride

Elizabeth McBride (1955 – 1997) va ser una dissenyadora de vestuari estatunidenca. Va ser nominada a l'Ocar per Millor Vestuari per Driving Miss Daisy.
Morí als 42 anys víctima d'un càncer.

## Filmografia parcial

* The Shawshank Redemption (1994)
* Fried Green Tomatoes (1991)
* Thelma and Louise (1991)
* Driving Miss Daisy (1989)
* Tender Mercies (1983)

## Referències

* ↑ «The 62nd Academy Awards (1990) Nominees and Winners». Academy of Motion Picture Arts and Sciences. AMPAS. [Consulta: 17 octubre 2011].
# Raja Sinha

«Raja Sinha» té aquests significats:
* Raja Sinha I, rei de Sitawaka, 1578-1593
* Raja Sinha II, rei de Kandy, 1635-1687
# Gymnothorax baranesi

Gymnothorax baranesi és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 85,7 cm de longitud total.

## Distribució geogràfica

Es troba al Golf d'Aqaba (Mar Roig, Israel).

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# María Braña de Diego

María Braña de Diego (Madrid, 1912 - Saragossa, 27 d'octubre de 2007) va ser una arqueòloga, mestra i conservadora de museus espanyola. Va treballar al Museu de Còrdova, al Museu del Prado, al Museu Arqueològic Nacional d'Espanya i al Museu del Poble Espanyol. Va ser la primera directora de l'Arxiu Històric Provincial de Segòvia i presidenta de l'Associació Espanyola de Dones Universitàries (AEMU).
Braña va estudiar a l'Institut Escuela. Va participar en el Creuer universitari pel Mediterrani de 1933, que va suposar una fita en l'arqueologia espanyola i que va atreure nombroses espanyoles a la disciplina. Va estudiar Filosofia i Lletres a la Universitat Complutense de Madrid. El 1945 va ingressar en el Cos Facultatiu d'Arxivers, Bibliotecaris i Arqueòlegs. La seva primera destinació va ser el Museu Arqueològic Nacional d'Espanya. Posteriorment es va traslladar als Arxius Històrics de la Delegació d'Hisenda de Segovia. D'allí va passar a ser la directora del Museu Arqueològic de Toledo fins al 29 de setembre de 1950, quan es va anar al Museu Arqueològic Nacional. Als anys seixanta va presidir l'Associació Espanyola de Dones Universitàries. El 1971 es va traslladar al Museu del Prado. Durant la Guerra Civil Espanyola, va ser mestra en un col·legi per a orfes a Casp, amb els quals va escapar caminant fins a Catalunya. Va sofrir represàlies durant la dictadura franquista. Als últims anys de la seva vida va participar en la Fundació Politeia. Va morir a Saragossa el 27 d'octubre del 2007, als 95 anys.

## Referències

* 1 2 3 4 5 Muñoz-Rojas, Ritama «María Braña de Diego, una buena maestra (in memòriam)» (en castellà). El País, 05-11-2007.
* ↑ Seseña, Natacha «70 años de labor seria y libre a favor de la mujer» (en castellà). El País, 13-11-1990.
* ↑ «Mujeres para un siglo» (vídeo) (en castellà). RTVE, 09-03-2004.
* ↑ Díaz-Andreu, Magarita; Stig Sorensen, Marie Louise. Excavating Women: A History of Women in European Archaeology (en anglès), 1998 (2005). ISBN 9781134727759.
* 1 2 3 4 A.P.. «Braña de Diego, María» (en castellà). Enciclopedia. Museo del Prado.
# Margaryta Yakovenko

Margaryta Yakovenko (Tokmak, Ucraïna, 1992) és una periodista i escriptora ucraïnesa instal·lada a l'Estat espanyol des del 1999.
Nascuda a Tokmak, Ucraïna, amb set anys es va traslladar amb la seva família a un poble de la costa de Múrcia. Va estudiar periodisme a la Universitat de Múrcia i va realitzar el màster de Periodisme Polític Internacional de la Universitat Pompeu Fabra. Ha estat redactora i editora a PlayGround, El Periódico de Catalunya i L'Opinió. Més endavant, s'incorporà a El País, i ha col·laborat en mitjans com La Sexta. L'any 2018 va publicar el conte «No queda tant» a l'antologia Quaderns de Medusa, de l'editorial Amor de Madre. L'any 2020 va debutar amb Desencaixada, la seva primera novel·la publicada per Caballo de Troya, un relat autobiogràfic ple de tristesa, nostàlgia i humor, que retrata certeses com que el lloc del que te'n vas i al que tornes mai és el mateix.
El juny de 2022 Yakovenko va rebre el Premi Gaudí Gresol a la Notorietat i l'Excel·lència, en la categoria de Literatura, atorgat per la Fundació Gresol.

## Referències

* 1 2 «Reus celebrarà l’1 de juliol la 15a edició dels Premis Gaudí Gresol a la Notorietat i l’Excel·lència. Trajectòria dels guardonats: Literatura, Margaryta Yakovenko». Indicador d'Economia, 21-06-2022 [Consulta: 9 desembre 2022].
* ↑ «Margaryta Yakovenko». El País [Consulta: 9 desembre 2022].
* ↑ Yakovenko, Margaryta «"Me fui de Ucrania hace dos décadas. Y no podré volver al país que no fue". La periodista Margaryta Yakovenko tiene casi 30 años y su país, Ucrania, 31». El País, 04-02-2022 [Consulta: 9 desembre 2022].
* ↑ Costa, Elena «La soledad desencajada de Margaryta Yakovenko. La escritora debuta con 'Desencajada', un relato autobiográfico rebosante de tristeza, nostalgia y humor, sobre la incurable soledad del emigrante». El Cultural, 28-09-2020 [Consulta: 9 desembre 2022].
* ↑ Fides, Sonia «La experiencia desencajada de la migración de una ucraniana en España». El Asombrado Público, 30-11-2020 [Consulta: 9 desembre 2022].
* ↑ Viñas Sanmartín, María «Quince autores menores de 30 que debes leer: Margaryta Yakovenko». La Voz de Asturias, 01-04-2022 [Consulta: 9 desembre 2022].
* ↑ «Los Gaudí Gresol reconocen a Dr. Trilla como Català Il·lustre. Margaryta Yakovenko (Literatura)». Diari de Tarragona, 21-06-2022 [Consulta: 9 desembre 2022].
* ↑ «Es lliuren els Premis Gaudí Gresol». Reus Digital, 02-07-2022. Arxivat de l'original el 9 de desembre 2022 [Consulta: 9 desembre 2022].
# Miguel Gutiérrez Gutiérrez

Miguel Gutiérrez Gutiérrez (7 de maig de 1931 - 1 de febrer de 2016) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1958.

## Referències

* ↑ «Muere Miguel "El Mulo" Gutiérrez». oem.com.mx. Arxivat de l'original el 2016-02-11. [Consulta: 25 desembre 2017].
* ↑ 1958 FIFA World Cup Sweden Arxivat 2011-10-13 a Wayback Machine.
* ↑ Miguel Gutiérrez Gutiérrez Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Dux Logroño

El Dux Logroño fou fundat el 2008 a Logronyo amb el nom de Escuelas de Futbol de Logroño. Actualment l'equip milita a la Segona Divisió.
Els orígens de l'entitat cal buscar-los a l'any 2000, quan es realitza un projecte d'integració de col·legis i centres educatius de Logronyo; encara que la institució es funda oficialment el 2008 amb equips de totes les edats, inclòs l'equip senior femení. El 3 de juny de 2018, l'equip femení aconsegueix l'ascens a Primera Divisió després de vèncer a doble partit (1-1 i 2-1) al CD Tacón. L'equip debutà a la màxima categoria la temporada 2018-19. Va arribar a la final de la Copa de la Reina de Futbol la temporada 2019-20, la fase final de la qual es va disputar el 2020 a causa de la pandèmia de COVID-19. Va perdre la final davant el FC Barcelona.
L'equip no va poder salvar la categoria la temporada 2020-21 en acabar en penúltima posició.
L'1 de juliol de 2021, va ser comprat per DUX Gaming (els socis del qual són els futbolistes Thibaut Courtois, Borja Iglesias i el youtuber DjMariio) i va passar a dir-se DUX Logronyo.

## Referències

* ↑ «Historia» (en castellà). Escuelasdefutbol.es. [Consulta: 29 juny 2018].
* ↑ «El EDF Logroño ya es de la Primera División femenina» (en castellà). Reial Federació Espanyola de Futbol, 03-06-2018. Arxivat de l'original el 12 de juny 2018. [Consulta: 29 juny 2018].
* ↑ «El EDF Logroño: una historia de superación y valores que llega a primera» (en castellà). La Vanguardia, 06-06-2018. [Consulta: 29 juny 2018].
* ↑ «https://www.fcbarcelona.cat/ca/football/womens-football/news/2027556/womens-football-cup-winners-barca-3-0-edf-logrono». Futbol Club Barcelona, 13-02-2021. [Consulta: 10 desembre 2021].
* ↑ «Liga Iberdrola 2020/2021» (en castellà). As. [Consulta: 10 desembre 2021].
* ↑ Jiménez, Mayca. «Courtois, tras comprar el EDF Logroño: "Es una idea fantástica"» (en castellà). As, 31-03-2021. [Consulta: 10 desembre 2021].

## Enllaços externs

* Pàgina Web de EDF Logroño
* EDF Logroño a Twitter
# Institut Industrial de Catalunya

L'Institut Industrial de Catalunya fou una entitat fundada per la Junta de Fàbriques de Catalunya el 23 de juny de 1848 per tal d'impulsar la renovació tecnològica del sector industrial i divulgar l'industrialisme. Els objectius n'eren el progrés i el foment de la indústria per aconseguir una millora tecnològica, indispensable per competir amb la resta de països europeus, i mentalitzar la població a favor de la causa industrial. Entre els fundadors hi havia Joan Güell i Ferrer, Joan Illas i Vidal, Josep Sol i Padrís, Eudald Jaumandreu, Valentí Esparó i Giralt i Laureà Figuerola. En total tenia 390 membres dividits en 14 seccions: agricultura, sederia, llaneria, llenceria i cotó, foneria i construcció de màquines, productes químics, paper, indústries vàries, ciències físiques i químiques, economia política, estadística, literària i nobles arts.
Hi tenia un fort pes específic els industrials cotoners, amb un pes econòmic, social i polític força important, com Josep Ferrer i Vidal, Josep Ferrer i Soler o Llorenç Pons i Clerch. Des del 1849 el seu òrgan era el diari El Bien Público, complementat amb La Verdad Económica, editat a Madrid des de 1862 per Bonaventura Carles Aribau.
El 1850 va impulsar amb la Junta de Fàbriques una candidatura unitària de moderats i progressistes a les eleccions a Corts Espanyoles per tal de defensar els interessos industrials i demanar una política proteccionista, però el seu triomf provocà que el govern la clausurés. El 1851 va tornar a reprendre les activitats, dedicat principalment a la causa proteccionista, però a partir del 1854 entrà en declivi, del que no en sortí fins al 1862.
Participà en l'Exposició Industrial i Artística de Barcelona del 1860 i pressionà perquè fos creat el ministeri d'ultramar. Cap al 1869 tenia uns 200 socis ordinaris, 23 d'honor i 12 de mèrit. El 1876 va impulsar una campanya contra l'impost del segell i el 1877 una altra contra la modificació a l'aranzel de llanes. El 1879 es fusionà amb el Foment de la Producció Nacional per a crear Foment del Treball Nacional.

## Publicacions

* Barcelona antigua y Barcelona moderna (1848), de Joan Illas i Vidal
* Informe sobre el proyecto de tratado especial de comercio con Inglaterra (1868)
* L'associacionisme empresarial: institucions nascudes a mitjan segle xix (1839-1854) dins "Catalunya i Espanya al segle XIX". Barcelona 1987.

## Referències

* ↑ Mestre i Campí (direcció), Jesús. Diccionari d'Historia de Catalunya. Barcelona: Edicions 62, El Punt, p. 572.
* 1 2 El rerefons econòmic de l'activitat dels parlamentaris catalans (1876-1885) De Joan Palomas i Moncholi p. 179-182

## Enllaços externs

* «Institut Industrial de Catalunya». Gran Enciclopèdia Catalana. Barcelona: Grup Enciclopèdia Catalana.
* La industrialització de Catalunya en el segle XIX a blogsapiens.cat
# Elamita cuneïforme

L'elamita cuneïforme és un sistema d'escriptura de la llengua elamita que va continuar l'escriptura protoelamita (que segurament ja era derivació d'un o alguns sistemes anteriors dels quals en queden algunes restes).
Des de l'any 3050 al 2900 aC es va usar el protoelamita, i després vers el 2400 aC o 2300 aC es va establir l'elamita sil·làbic amb escriptura cuneïforme, el qual, excepte pel període d'ús del sistema linear (vers 2150-2050 aC), va seguir vigent fins al segle iv aC.
# Automat (Hopper)

Automat és una pintura en oli sobre tela d'Edward Hopper del 1927.

## Descripció

La pintura representa una jove garçonne bevent una tassa de cafè en un snack bar a Manhattan; l'obra va ser efectivament realitzada en els els feliços anys vint.

## Història

Hopper va presentar el quadre a la inauguració de la seva segona mostra personal a Nova York el dia de Dia de Sant Valentí del 1927.

## Vegeu també

* Realisme americà

## Referències

* ↑ Carol Troyen, Hopper in Gloucester, in Carol Troyen, Judith Barter, Janet Comey, Elliot Bostwick Davis and Ellen Roberts (eds.), Edward Hopper. Boston: MFA Publications (Museum of Fine Arts), 2007, p.72.
# Gymnothorax breedeni

Gymnothorax breedeni és una espècie de peix marí de la família dels murènids i de l'ordre dels anguil·liformes que es troba a l'Índic i a algunes zones del Pacífic.

## Referències

* ↑ Sa-a, Pascualita; Valdestamon, Roxanne Rei. «Gymnothorax breedeni McCosker & Randall, 1977 Blackcheek moray». FishBase.
# Barranc del Soler (Segarra)

* Aquest article tracta sobre el curs fluvial dels municipis de Llobera i de Torà. Vegeu-ne altres significats a «Barranc del Soler (desambiguació)».
El Barranc del Solerés un torrent afluent per l'esquerra del Barranc del Quadros.
Neix al municipi de Llobera, a uns 375 m al nord de la masia de Guerres i s'escola cap al Barranc dels Quadros seguint la direcció predominant cap a les 7 del rellotge tot deixant enrere les masies de Guerres, la Casetta de la Sala, el Soler d'Amunt, el Soler d'Avall i la Torre al vessant esquerre i les de la Sala i Tubells i la capella romànica de Sant Pere de Comajuncosa al vessant dret.

## Municipis per on passa

Des del seu naixement, el Barranc del Soler passa successivament pels següents termes municipals.
M u n i c i p i s :
| | Longitud (en m.) | % del recorregut |
| Per l'interior del municipi de Llobera | 2.087 | 66,28% |
| Per l'interior del municipi de Torà | 1.062 | 33,72% |

## Xarxa hidrogràfica

La xarxa hidrogràfica del Barranc del Soler està constituïda únicament per aquest barranc.

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.

## Enllaços externs

   * Taula amb les dades detallades de la xarxa hidrogràfica de la Riera de Llanera full de càlcul
# Mim políglota

El mim políglota (Mimus polyglottos) és un ocell de la família dels mímids (Mimidae) que habita arbusts, matolls i terres de conreu de Mèxic, Antilles, Bahames, Estats Units i zona limítrofa del sud del Canadà. Ocasionalment ha arribat fins a Europa occidental, però no pas als Països Catalans. És conegut per la seva capacitat de imitació, com es reflecteix en el significat del seu nom científic, "tordida de molts tons". Té les plomes superiors de color grisós a marró i el ventre més pàl·lid. La seva cua i les seves ales tenen pegats blancs que són visibles en el vol.

## Referències

* ↑ «Mim políglota». Cercaterm. TERMCAT, Centre de Terminologia. Rev. 20/01/2022(català)
* ↑ BirdLife International (2017). Mimus polyglottos (amended version of 2016 assessment). The IUCN Red List of Threatened Species 2017. doi:10.2305/IUCN.UK.2017-1.RLTS.T22711026A111233524.en
* ↑ «Northern Mockingbird». All About Birds.
# Duxbury (Vermont)

Duxbury és una població dels Estats Units a l'estat de Vermont. Segons el cens del 2000 tenia 1.289 habitants.

## Demografia

Segons el cens del 2000, Duxbury tenia 1.289 habitants, 498 habitatges, i 338 famílies. La densitat de població era d'11,6 habitants per km².
Per edats la població es repartia de la següent manera: un 24,2% tenia menys de 18 anys, un 5,1% entre 18 i 24, un 34,8% entre 25 i 44, un 26,8% de 45 a 60 i un 9,1% 65 anys o més.
L'edat mediana era de 38 anys. Per cada 100 dones de 18 o més anys hi havia 99,8 homes.
La renda mediana per habitatge era de 47.981 $ i la renda mediana per família de 57.574 $. Els homes tenien una renda mediana de 34.125 $ mentre que les dones 27.031 $. La renda per capita de la població era de 20.707 $. Entorn del 0,9% de les famílies i el 5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Duxbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Duxbury». American Fact Finder. Oficina del Cens dels Estats Units, 12-01-2010.
# Institut Henri Poincaré

L'Institut Henri Poincaré, en francès Institut Henri-Poincaré conegut també per l'acrònim IHP, és un institut de recerca matemàtica que es troba al cinquè districte de París, França, al turó de Sainte-Geneviève, prop d'altres centres d'educació superior comp la École Normale Supérieure (ENS) i parts del Collège de France. L'institut s'opera com una "école interne" de la Universitat de Paris VI: Pierre i Marie Curie amb associació amb el Centre Nacional de la Recerca Científica.

## Història

Després de la Primera Guerra Mundial, el matemàtics Émile Borel a França i George Birkhoff als Estats Units van convèncer financers francesos i estatunidencs (Edmond de Rothschild i la Fundació Rockefeller) per promoure un centre per a ensenyar i realitzar intercanvis internacionals centrat en els camps de les matemàtiques i física teòrica. L'institut va ser inaugurat el 17 de novembre de 1928 i va ser anomenat en honor del matemàtic francès Henri Poincaré (1854-1912).

## Directors

* 1928-1948 : Émile Borel
* 1949-1986 : Paul Belgodère
* 1990-1994 : Pierre Grisvard
* 1994-1995 : Joseph Oesterlé
* 1999-2008 : Michel Broué
* Des de 2009 : Cédric Villani

## Referències

* ↑ Rockefeller and the internationalization of mathematics between two World Wars [Texte imprimé][: documents and studies for the social history of mathematics in the 20th century / Reinhard Siegmund-Schultze. - Basel; Boston; Berlin : Birkhäuser, cop. 2001. - 1 vol. (XIII-341 p.) : fig., ill., carte; 24 cm. - (Science networks historical studies; volume 25). - Bibliogr. p. [307]-318. Index. ISBN 3-7643-6468-8 (rel.). - EAN 9783764364687 (rel.)]

## Enllaços externs

* IHP welcome Pàgina web de l'institut, (francès)
# Elulu

* No s'ha de confondre amb Ilulu.
Elulu va ser rei d'Ur i el tercer rei de la primera dinastia d'Ur a Sumer. La llista de reis sumeris li assigna un regnat de 25 anys. Cronològicament se situa a la meitat del tercer mil·lenni aC. Va ser el primer rei d'aquesta dinastia amb nom semita accadi. Va regnar després de Meskiangnana i el va succeir Balulu.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 85.